המטה הלאומי ללוחמה כלכלית בטרור

המטה הלאומי ללוחמה כלכלית בטרור (בראשי-תיבות: מט"ל) הוא גוף לוחמה בטרור במשרד הביטחון, שהעומד בראשו כפוף ישירות לשר הביטחון.<ref name=":0">, עמ' 12, 14</ref> מט"ל אחראי על יישום חוק קיזוז משכורות מחבלים וירכז את המערכה הכלכלית של מדינת ישראל נגד ארגוני הטרור בישראל ומחוצה לה.

תפקידו של המט"ל, כפי שנקבע, הוא לגבש, לרכז ולתאם את הפעילות הממשלתית למאבק בתשתיות הפיננסיות של ארגוני הטרור, פעילי טרור וגורמים המעורבים במימון טרור.<ref name=":2"></ref>

בראש המטה עומד עו"ד פול לנדס.

== היסטוריה ==
המטה הלאומי ללוחמה כלכלית בטרור במשרד הביטחון הוקם בחודש מרץ 2018<ref name=":2" /> בהחלטת הקבינט המדיני-ביטחוני מס' ב/273 מתאריך 11 במרץ 2018.<ref name=":3"></ref>

בהקימו את המט"ל, שר הביטחון אביגדור ליברמן נימק את החלטתו להקים גוף זה כשאמר: "המלחמה בטרור נשענת על שתי רגליים – ביטחונית וכלכלית", והוסיף כי במקביל למלחמה בטרור באמצעים צבאיים, המט"ל יסייע במאמץ המשולב בזירה הכלכלית ובמקורות למימון הטרור באופן גלוי וסמוי בישראל ומחוצה לה.

== מבנה ==
המטה הלאומי ללוחמה כלכלית בטרור פועל בכפיפות לשר הביטחון ומורכב מנציגים קבועים של צה"ל, משרד הביטחון, משרד ראש הממשלה, משטרת ישראל והרשות לאיסור הלבנת הון ומימון טרור במשרד המשפטים.

== פעילות ==
חוק המאבק בטרור מסמיך את שר הביטחון להכריז כי חבר בני אדם הוא ארגון טרור, על בסיס בקשה מנומקת של ראש רשות ביטחון (שב"כ, צה"ל, המוסד, משטרת ישראל) ובאישור היועץ המשפטי לממשלה. תהליך ההכרזה אורך מספר חודשים בו ניתנת לארגון הטרור אפשרות תגובה. אם ארגון טרור מוכרז סופית ככזה, מוסמך המט"ל לפעול למימוש וביצוע סמכויות שר הביטחון בנוגע להכרזות על ארגוני טרור ולתפיסה וחילוט של רכוש הקשור לטרור.<ref name=":2" />

=== קיזוז משכורות מחבלים ===
מט"ל אמון על גיבוש דוח לשר הביטחון ולקבינט המדיני-ביטחוני בסוף כל שנה, בהתאם לחוק קיזוז משכורות מחבלים, שקובע את גובה הסכומים שמשלמת הרשות הפלסטינית בזיקה לטרור מדי שנה.<ref name=":3" /> על בסיס הדוח, מקזזת מדינת ישראל מכספי המיסים שהיא גובה עבור הרשות הפלסטינית סכום שווה ערך לתשלומי הרשות למחבלים ומקפיאה אותו.

=== פעילות בינלאומית ===
נוכח ההנחה כי פעילות מימון הטרור היא פעילות חוצת גבולות, המט"ל פועל בתיאום עם הגורמים הרלוונטיים במדינה וכן מול גורמים מקבילים ורשויות נוספות בעולם כדי לאתר ולסכל פעילויות אלו.

== ראש המט"ל ==
ראש המט"ל אחראי על כלל הפעילות של המטה הלאומי ללוחמה בטרור, הכוללת תיאום, ריכוז והתווית מדיניות אכיפה ברמה הלאומית בין משרדי ממשלה, יחידות הסמך שלה ורשויות המדינה בעניין התשתיות הפיננסיות של ארגוני טרור, פעילי טרור, גורמים הקשורים באלו וגורמים המעורבים במימון טרור.<ref name=":0" />

ראש המט"ל ממונה על ידי שר הביטחון בהתייעצות עם ראש הממשלה והוא פועל בכפיפות לשר הביטחון.<ref name=":2" />

בראש המטה עומד כיום עו"ד פול לנדס, שימש כראש הרשות לאיסור הלבנת הון ומימון טרור במשרד המשפטים והיה בתפקיד בכיר במשרד ראש הממשלה בתחום המאבק הכלכלי בטרור.

== ראו גם ==
* המשרד לטרור ומודיעין פיננסי (ארצות הברית)

== קישורים חיצוניים ==
* 
* [https://www.idf.il/אתרי-יחידות/מרכז-דדו/גיליון-37-הלוחמות-החדשות/בעל-מכולת-מחבל-וראש-ארגון-פשע-נכנסים-למעלית-רס-ן-אור-בר-שינדלר-ועו-ד-משה-יפה/ "בעל מכולת, מחבל וראש ארגון פשע נכנסים למעלית...",]לוחמה כלכלית במימון טרור וההזדמנויות הבין-ארגוניות והרב-זירתיות למימושה, רס"ן אור בר-שינדלר ועו"ד משה יפה, בין הקטבים גיליון הלוחמות החדשות (מס' 37), מאי 2022.

== הערות שוליים ==

קטגוריה:משרד הביטחון
קטגוריה:ארגוני מאבק בפשעים כלכליים
קטגוריה:ישראל: לחימה בטרור
קטגוריה:ארגוני מאבק במימון טרור